liv      CHAUCER'S NONNE PREST HIS TALE.

Sayde he nought thus,, ne do no force of dremes ?

NoWj sire/' quod sche, ci whan we fle fro thise beemes,

For Goddis love^ as tak som laxatyf;

Up peril of my soule, and of my lyf,

I counsel yow the best,, I wol not lye^

That bothe qfcoloure, and of malencolye

Ye purge yowe ; and for ye schol noukt tarye,

Though in this toun is noon apotecarie^

1 schal myself tuo herbes techyn yow,,

That schal be for your hele, and for youre prow ;  130

And in oure yerd tho herbes schal I fynde,

The whiche haii of her proprete by kynde

To purgen yow bynethe, and eek above.

Forget not this, for Gocldis oughne love !

Ye ben ful colerik of complexioun.

Ware the sonne in his ascencioun

Ne fynd yow not replet in humours hote ;

And if it do., I dar wel lay a grote,

That ye schul have a fever terciane,

Or ellcs an agu, that may be yoim? bane.                I 1<()

A day or tuo ye schul have digestives

Of wormes, er ye take your laxatives^

Of launolj century, and fumytere,

Or elles of elder bery, that growith there,

Of catapus, or of gaytre<s" beriis,

Of erbe yve growinge in our yercl, ther mery is ;

Pike hem up right as thay growe, and et hem in.

Be meiy, hoiisbond,, for your fader kyn !

Dredith non dremes ; I can saye no more/'

"Madame/* quod he, "graunt mercy of your lore.   150

But nathelcSj as touching daun Catoun.,

That hath of wisdom such a gret renoun,

Though that he bad no dremes for to dredcs

By Gody men may in olde bookes rede

Of many a man, more of auctorite

That ever Catoun was,, so mot I the,

That al the revers sayn of his sentence,

And ban wel founden by experience.,

That dremes ben significaciouns,

As wel of joy e, as of tribulaciouns,                            16*0

That folk enduren in this lif present.

Ther nedeth make of this noon argument;

The verray prove schewith it in clede.

Oon of the gvettest auctoun that men recle,

Saith thus, that whilom tway felawcs wente

On pylgrimage in a ful good entente;